Լեոնարդո դա Վինչիի թանգարան

**Լեոնարդո դա Վինչիի թանգարան** (իտալերեն՝ **Museo leonardiano di Vinci**), Վերածննդի դարաշրջանի հանճար Լեոնարդո դա Վինչիին նվիրված թանգարան Իտալիայի Տոսկանա մարզի Վինչի գյուղում ու նրա մերձակայքում։

## Պատմություն
Դեռևս 1919 թվականին՝ Լեոնարդո դա Վինչիի մահվան չորսհարյուրամյա տարելիցը նշելու ժամանակ է ծագել Վինչիում նրան նվիրված թանգարան հիմնելու գաղափարը, մի գյուղում, որը սերտորեն կապված է Վերածնության հանճարի կյանքի պատմության հետ և նրա ծննդավայրը համարվող Անչիանոյից (Անկիանոյից) գտնվում է ընդամենը 3, իսկ Տոսկանայի մայրաքաղաք Ֆլորենցիայից՝ 30 կիլոմետր հեռավորության վրա։ Դրանից 34 տարի անց՝ 1953 թվականին, թանգարանը վերջապես բացվել է, և դրանում կարևոր դեր է խաղացել IBM-ը, որն անհատույց նվիրաբերել է Լեոնարդոյի գծագրերի ու նոթագրությունների հիման վրա պատրաստված մի ամբողջ շարք մոդելներ։ Ժամանակի ընթացքում թանգարանն ընդարձակվել է, և ներկայումս նրա տարածքում ընդգրկված են նաև պալացցինա Ուցիելին (*Palazzina Uzielli*), *Castello dei Conti Guidi*-ն՝ Գվիդի կոմսերի միջնադարյան ամրոցը, Վիլլա դել Ֆեռալեն,  Անչիանո գյուղը։

 
VinciPanorama.JPG|Վինչի գյուղն ու ամրոցը 
VinciCastelloGuidi.jpg|
Vinci, biblioteca comunale leonardiana.JPG|Գրադարանը. 1883 թ.
2016 Birthplace of Leonardo da Vinci in Anchiano 03.jpg|Լեոնարդոյի հայրենի տունը Անչիանոյում

Թանգարանի գլխավոր մուտքը *Piazza dei Guidi*-ից՝ Գվիդիի հրապարակից է։ Այդտեղ, ինչպես նաև Գվիդի կոմսերի ամրոցում, համայնքապետարանը 1939-1942 թվականներին վերակառուցման աշխատանքներ է իրականացրել։

Leonardo self.jpg|Լեոնարդո դա Վինչի
2016 Museo Leonardiano (Vinci) Palazzina Uzielli 02.jpg|Palazzina Uzielli-ի ցուցանմուշներից
Vinci, piazza guido masi.JPG|Վիտրուվյան մարդը

*Palazzina Uzielli*-ում բացված են «Շինարարական մեքենաներ», «Տեքստիլ արտադրության մեքենաներ», «Մեխանիկական ժամացույցներ» և «Լեոնարդոն ու անատոմիան» բաժինները։ Այդտեղ սրահներ են հատկացված նաև ժամանակավոր ցուցահանդեսների կազմակերպմն և ուսումնական ծրագրերի իրականացման համար։ *Palazzina Uzielli*-ի հարևանությամբ գտնվում է Լեոնարդոյի գրադարանը, որտեղ պահվում է ձեռագրերի, մատիտանկարների, գծագրերի հարուստ հավաքածու, ինչպես նաև տեխնիկայի պատմությանը վերաբերող տասը հազարից ավելի հղումներ, քաղվածքներ, մեջբերումներ։ Գվիդի կոմսերի ամրոցում (*Castello dei Conti Guidi*) տեղ են գտել «Ռազմի մեքենաներ», «Կամուրջներ», «Թռիչքի ուսումնասիրություններ», «Սարքավորումներ և գործիքներ», «Հեծանիվ և ինքնաշարժ մարտակառք», «Ջուր», «Օպտիկա և հեռանկար», «Երկրաչափական մարմիններ» բաժինները։

Museo leonardiano di vinci, modello di carrello automotore, da codice atlantico.JPG|Ավտոմեքենան՝ ըստ Լեոնարդոյի գծագրերի
Museo leonardiano di vinci, modellini per il volo.JPG|Օդապտտաթևիկ
Museo leonardiano di vinci, modello di biciletta.JPG|Հեծանիվը՝ ըստ Լեոնարդոյի գծագրերի
2016 Museo Leonardiano (Vinci) Castello dei Conti Guidi 01.jpg|Հրասայլ

Վիլլա դել Ֆեռալեում ներկայացված է Լեոնարդ-նկարչի կյանքը, ցուցադրված են նրա նկարների բարձրորակ վերատպությունները՝ բնօրինակներին համապատասխանող չափսերով։ Կան նաև դիդակտիկ ինստալյացիաներ, բացատրական տեսանյութեր։

Այցելություն-էքսկուրսիան ավարտվում է Լեոնարդոյի ծննդավայրում, նրա կյանքի կարևոր դրվագները ներկայացնող հոլոգրամի դիտումով։

2016 Leonardo una mostra impossibile - Villa del Ferrale 01.jpg
Museo leonardiano di vinci, 05.JPG
Museo leonardiano di vinci, 03.JPG
Vinci, museo leonardiano (sede dell'ex-museo ideale) 05..JPG
Vinci, museo leonardiano (sede dell'ex-museo ideale) 03.JPG


## Տես նաև
Լեոնարդո դա Վինչի

Գիտության և տեխնոլոգիայի «Լեոնարդո դա Վինչի» թանգարան

## Ծանոթագրություններ

## Արտաքին հղումներ
* www.museoleonardiano.it
* www.davincitour.eu

Կատեգորիա:1953 հիմնադրումներ Իտալիայում
Կատեգորիա:1953 հիմնադրված թանգարաններ
Կատեգորիա:Իտալիայի թանգարաններ
Կատեգորիա:Իտալիայի մշակույթ
Կատեգորիա:Լեոնարդո դա Վինչի
Կատեգորիա:Վերածնունդ
Կատեգորիա:Տոսկանայի շենքեր և կառույցներ